  Майя Бывальцева Удмуртиын Фермерлэн школаяз дышетскисьёсты быръён йылпумъяськиз. Кык толэзьлы чаклам программае 11 ёросъёсысь но Ижкарысь фермеръёс пыриськозы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Берло куинь арскын Удмуртиын 500 пала выль фермер возёсъёс кылдытэмын. Со гурт возёсын но соин герӟаськем удысъёсын выль ужан интыос. Элькунын фермерство азинске, но солэн ӟечлыко азинсконэз понна туж кулэ дышетон радъяны. Соин ик ми фермеръёс понна дышетскыны тросгес луонлыкъёс кылдытыны тыршиськом. Валтӥсез, соос дышетскыны но, ужаны но мед вуттозы Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министр20 адямилэсь группае Балезино, Вотка, Дэри, Эгра, Кияса, Пичи Пурга, Можга, Сарапул, Ува, Шаркан, Яр ёросъёсысь но Ижкарысь фермер возёсъёслэн кивалтӥсьёссы но ужасьёссы, ас подсобной хозяйствозэс возисьёс но нимаз ужбергатӥсьёс пыризы. Пӧлысьтызы 13 адями «Ремесленное сыроделие» программая дышетскоз, сизьымез – «Мясное скотоводство». Удмуртиысь гурт возёсъя министерство та ӧръёсты элькунамы фермер удысын тужгес азинлыко луисьёссэ сямен бырйиз. Оглом вожвылъяськонэ 41 куриськон вуиз вал Дышетон 24-тӥ тулыспалэ кутскоз. Теориез Ижысь гурт возёсъя академилэн инъетаз очной но дистанционной амалэн ортчозы, практикае валтӥсь фермер возёсъёс но гурт возёсъёсы поталозы.  Тодэ вайытом, Удмуртиысь фермеръёс кеч йӧллэсь француз сыръёс лэсьтыны кутскизы. Тегъёс: Дышетон Ижкар Удмуртия гуртвозёс фермеръёс гуртвозёсъяминистерство  